बि टि सि ओनसोलाव बिसाइख’थिखौ लानानै गुबुन-गुबुन आफाद- गौथुमफोरनि गेजेराव दुं-दुं हाव-हाव बार बारनायखौ नुनो मोन्दों। बिसाइख’थिखौ लानानै राजखान्थि हानजाफोरा गावबा गाव दोलोनि बिसाइख’थि फोसावदिंनायखौ गोख्रोंनिफ्राय गोख्रोंसिन खालामनाय नुनो मोन्दों। बे समावनो 9 नं बनरगाव बि टि सि बियाबनि सिङाव थानाय मागुरमारिआव इउनाइटेड पिपुलस पार्टि लिबारेल सुंदयै इउ पि पि एल दोलोनि बानजायनायाव एबिएमसुनि गायसनगिरि दैदेनगिरि महिबुर इस्लाम उरुपे रातुल, एबिएमसुनि बोसोनगिरि साइबुल हक, बि पि एफ दोलोनि हेफाजाबगिरि मनवार हुसेइनजों लोगोसे 7 नं फकिराग्राम उदां  बियाब, 11 नं बाउखुंग्रि बियाब आरो 9 नं बनरगाव बियाबनि बेंखनाव थानाय सा 100 निबो बांसिन गुबुन-गुबुन आफाद- गौथुमफोरनि दैदेनगिरि मावफारियाफोर आरो हेफाजाबगिरिफोरा इउनाइटेड पिपुलस पार्टि लिबारेल सुंदयै इउ पि पि एल राजखान्थि हानजायाव आखाइ हमफैयो।